laion/Wikipedia-Exotic huggingface dataset:
אהרן בן חסין

רבי אהרן בן חסין (ה'תרנ"א, 1891 – ה'תשכ"ד, 1964) היה רב בערים אלקצר ודבדו, ואב בית דין בעיר אסואירה שבמרוקו. חיבר את הספר "מטה אהרן". נולד בשנת ה'תרנ"א (1891) במלאח של מקנס שבמרוקו לרבי רפאל בן חסין, בנו של רבי אברהם בן חסין ודור רביעי לרבי דוד בן חסין. בילדותו למד מקרא, יחד עם ידידו רבי יוסף משאש, אצל רבי שמואל בן יתאח ורבי יוסף אלבאז. אחר כך למדו יחד תלמוד ופוסקים בישיבת "עץ חיים" בעיר, אצל רבי חיים בירדוגו. בעודו צעיר לימים ירד אביו מנכסיו ורבי אהרן נאלץ לקבץ נדבות עבור הוריו ובני משפחתו. לאחר מספר שנים הוא נישא לבליידא, בת רבי שמואל בן עמרן, שהייתה יתומה מאב ואם, אולם אחיה תמכו בהם כלכלית. בניסן ה'תרפ"ו (1926) התייתם מאביו. כעבור מספר שנים, ביקשו אנשי קהילת אל-קסר אל-כביר מרבה של מרוקו, רבי רפאל אנקווה, המלצה לרב לקהילתם. הרב אנקווה המליץ להם על הרב בן חסין והם מינו אותו לרב. היות שהמשכורת שסופקה מקופת הקהילה הייתה דלה, עבר הרב בן חסין לאחר כשלוש שנים לכהן כרב בעיר דבדו. המושל הצרפתי במקום הקשה על היהודים ורבי אהרן הוכיח אותו על כך. בעקבות המאורע העבירה אותו הממשלה אל העיר אסואירה, שם כיהן במשרת רב העיר ואב בית דין, כשתחתיו הדיינים: משה ויזגאן ורפאל יוסף בירדוגו. במשרה זו כיהן עד מאי 1960. בשנת ה'תש"ז היה ממייסדי מועצת רבני מרוקו, והשתתף בכינוסיה. באחד ממפגשיו עם ידידו רבי יוסף משאש, שהיה מקיים מדי פעם כשהיה מבקר בעיר מקנס, הוא העלה את משאלת לבו לעלות לישראל. הוא הביא בפני ידידו את הבטחתם של שליחי הציונות למנותו למשרה רבנית באחת מהערים הגדולות בארץ. הוא גם גם ציין בפניו את העובדה שבארץ הוא יוכל להדפיס את כתביו שעליהם עמל שנים רבות. רבי יוסף משאש עודד אותו לעלות מפני חיבת הארץ, אך הזהיר אותו כי ”ארץ ישראל נקנית בייסורים” (תלמוד בבלי, מסכת ברכות, דף ה', עמוד א'). רבי אהרן שהיה נחוש בדעתו לא שעה אל האזהרות ועלה לארץ. בעלותו ארצה שוכן במעברה בירושלים. הוא כיהן כרב המושב שדות מיכה. בשנותיו האחרונות חווה רגשות תסכול מכך שלא עולה בידו להדפיס את כתביו ולכהן במשרה רבנית שהולמת את מעמדו. לדברי ידידו רבי יוסף משאש, ייסורי הקליטה שחווה גרמו לו לחלות ולמות. שכנו של רבי אהרן במעברה היה הרב חיים סבתו שהיה צעיר לימים. בספרו "אמת מארץ תצמח", מקדיש סבתו חלק נכבד לתיאור אישיותו של רבי אהרן וייסורי הקליטה שהיו מנת חלקו. הוא מתאר גם את הניכור שחווה מצד גורמים שונים בממסד. לדבריו שח לו רבי אהרן כי ”בכל לילה אחר שבני ביתי לנים, מוציא אני את תכריך זבח תודה, מעתיק ובודק, מגיה ומתקן כפי כוחי. מובטחני שתיכף שייצא הספר לאור יראו אותו הרבנים הגדולים שבארץ ישראל ויקחו אותי מהמעברה הזאת, ויעשו אותי דיין באחת בערי ישראל, ואשוב ואחדש בתורה ובהוראה כפי כוחי.” רבי אהרן נפטר בכ"ו באב ה'תשכ"ד (אוגוסט 1964) "מטה אהרן" – שו"ת. "זובח תודה" – על הלכות שחיטה וטריפות. תשובות. מדיה וקבצים בנושא אהרן בן חסין בוויקישיתוף רבי אהרן בן חסין, מטה אהרן, עם מבוא ביוגרפי מרבי יוסף משאש, באתר היברובוקס רבי משה ויזגאן, ויגד משה, עמ' קמו, ירושלים, תשמ"ח. שמואל בן עמרם, שופריה דיוסף, עמ' תיח - תיט, ירושלים, תשל"ג. חיים סבתו, אמת מארץ תצמח, עמ' 226, 1997. נדפסו בספר ויגד משה מהדיין בבית דינו, רבי משה ויזגאן. שתי תשובות מכ"י נדפסו בתוך: שלמה דיין, עטרת שלמה, עמ' שכד - שמא, ירושלים, תשס"ד.
סיר (נפת טולכרם)

ח'רבת סיר, או בתעתיק מדויק: ח'רבת ציר (בערבית: خربة صير) הוא כפר פלסטיני בנפת טולכרם שבמערב השומרון, הממוקם כ-8 ק"מ מזרחית לקלקיליה. קרמיקה מהתקופה הביזנטית נמצאה בשטח הכפר. בסוף המאה ה-16 התקיימו בסיר כ-10 משקי בית, כולם מוסלמים. תושבי הכפר שילמו לשלטונות העות'מאנים שיעור קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, והכנסות מזדמנות שכללו עזים וכוורות. בנוסף על כך, הוטל מס הנהוג לנתינים באזור שכם. בסך הכל התושבים שילמו כ-7,000 אקצ'ות. מחצית מההכנסות הועברו לווקף המקומי. במפת הקרן לחקר ארץ ישראל שפורסמה ב-1882 תוארו ״שני קברים חצובים בסלע, תל גדול עם טרסות שנחתכו בצדדים, והרבה בארות מים מתחתיו. נראה כאתר קדום." במפקד האוכלוסין הירדני בשנת 1961 אותרו 235 תושבים בסיר. סיר, 1943 1:20,000 סיר, 1945 1:250,000 מדיה וקבצים בנושא סיר בוויקישיתוף Dauphin, 1998, pp. 798–9 Hütteroth and Abdulfattah, 1977, p. 140 Conder and Kitchener, 1882, SWP II, p. 198 Government of Jordan, Department of Statistics, 1964, p. 25
א-נזלה א-שרקיה

א-נזלה א-שרקיה (בערבית: النزلة الشرقية) הוא כפר פלסטיני בנפת טולכרם שבצפון מערב השומרון, הממוקם כ-18 ק"מ צפונית-מזרחית לטולכרם. בערבית, השרש نزل נ.ז.ל. מורה על ירידה ועל פי וילנאי מדובר במקום שתושבי ההרים הסמוכים היו יורדים אליו לעבד את האדמה ואף לגור שם. משמעות המלה השנייה היא - המזרחית ואכן כפר הזה שוכן ממזרח לשני הכפרים א-נזלה אל-ע'רביה (המערבית) ואל-נזלה אל-וואסטא (האמצעית).    בשטח הכפר נמצאו שרידי חרסים מימי הביניים ומהאימפריה העות'מאנית. במפת הקרן לחקר ארץ ישראל שפורסמה ב-1882 הכפר תואר כ"קטן, מלט, עם בארות מים בדרומו וכמה עצי זיתים. הוא ניצב על אדמה גבוהה ויש עצי דקל בסביבתו." רוב תושבי הכפר הם בני משפחת כָּתָאנה בשנת 1997 - 5.4% מתושבי א-נזלה א-שרקיה היו פליטים . בסקר הכפרים של 1945 נמצא כי שטח היה כ-4,840 דונם. מתוכם 723 דונם היו מטעים ואדמה להשקיה, 268 שימשו לגידול דגנים, ואילו 5 דונם היו אדמות בנויות. מדיה וקבצים בנושא א-נזלה א-שרקיה בוויקישיתוף סרטון על הכפר "ממעוף הציפור": https://www.youtube.com/watch?v=FEKHwu9OolI&t=5s&ab_channel=FajerTV זאב וילנאי, אריאל - אנציקלופדיה לידיעת הארץ, עם עובד, 1976, עמ' 5111 Zertal, 2016, pp. 362-363 Conder and Kitchener, 1882, SWP II, p. 153 Mills, 1932, p. 70 Palestine Remembered, النزله الشرقيه - al-Nazla al-Sharqiya א-נזלה א-שרקיה, Palestine Remembered Palestinian Central Bureau of Statistics, Census 2017, נראה ב: https://pcbs.gov.ps/Downloads/book2364-1.pdf, 2018, עמ' 66 عبدالاله كتانة - עבד אל איללה כתאנה, قرية النزلة الشرقية - כפר א-נזלה א-שרקיה, Palestine Remembered Palestinian Population by Locality and Refugee Status Palestinian Central Bureau of Statistics Government of Palestine, Department of Statistics. Village Statistics, April, 1945. Quoted in Hadawi, 1970, p. 127 Government of Palestine, Department of Statistics. Village Statistics, April, 1945. Quoted in Hadawi, 1970, p. 177
תערוכת הרכב הבין-לאומית של בייג'ינג

תערוכת הרכב הבין-לאומית של בייג'ינג (ידועה גם בשם: אוטו צ'יינה) היא תערוכת רכב, המתקיימת אחת לשנתיים בעיר בייג'ינג. התערוכה מתקיימת בשנים זוגיות, כאשר בשנים האי־זוגיות, התערוכה מתקיימת בתערוכת הרכב הבין-לאומית של שאנגחאי. התערוכה התקיימה לראשונה בשנת 1990. התערוכה מתקיימת במרכז הכנסים הבין-לאומי של סין (אנ')‏ (CIEC) בסמוך לנמל התעופה הבין-לאומי בייג'ינג קפיטל, והיא מאורגנת על ידי הארגון הבין-לאומי של יצרני הרכב (אנ')‏ (OICA). מדיה וקבצים בנושא תערוכת הרכב הבין-לאומית של בייג'ינג בוויקישיתוף אתר האינטרנט הרשמי של תערוכת הרכב הבין-לאומית של בייג'ינג אתר האינטרנט הרשמי של תערוכת הרכב הבין-לאומית של בייג'ינג ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
יונתן אלון

יונתן אלון (נולד ב-19 בנובמבר 1981) הוא מאמן כדורסל ישראלי המשמש כמאמנה של הפועל ירושלים מליגת העל. אלון החל את דרכו כמאמן בשנת 2003, במחלקת הנוער של הפועל ירושלים. בשנת 2009, שימש כעוזר מאמן בקבוצה הבוגרת. ב-8 באוגוסט 2011 מונה לעוזר מאמן בבני השרון הרצליה, לצידו של רועי חגאי. גם לאחר עזיבתו של חגאי המשיך אלון בקבוצה לעונה נוספת לצידו של אריאל בית הלחמי. בשנת 2014 חתם אלון כעוזר מאמן בהפועל חולון לצידו של אלעד חסין. ב-3 ביולי 2016 חתם כעוזרו של מאיר טפירו במכבי אשדוד באר טוביה. בשנת 2017 חזר אלון להפועל חולון ושימש כעוזרו של דן שמיר. ב-19 ביוני 2018 חזר אלון להפועל ירושלים ושיתף פעולה בשנית עם עודד קטש, תחתיו שימש גם בקדנציה הראשונה שלו בהפועל ירושלים. הוא זכה עם הקבוצה שנתיים ברציפות בגביע המדינה בכדורסל, בשנים 2019 ו-2020. בינואר 2021, לאחר עזיבתו של קטש לפנאתינאיקוס, המשיך אלון לשמש כעוזר המאמן תחת דאיניוס אדומייטיס. ב-9 באפריל אותה שנה, לאחר פיטוריו של אדומייטיס, החליף אותו אלון בעמדת המאמן. מתחילת עונת 2022/2023 שימש אלון כמנהל המקצועי של הפועל ירושלים, ולאחר פיטוריו של איליאס קנצוריס ומספר משחקים בהם שימש שי אולארצ'יק כמאמן זמני, הוא חזר להיות המאמן הראשי של הקבוצה והוביל אותה לזכייה בגביע המדינה לאחר ניצחון 85–72 על מכבי תל אביב. פרופיל, באתר מנהלת ליגת העל בכדורסל גלעד צוויק, יונתן אלון מונה לעוזר מאמן בני השרון/הרצליה, באתר nrg‏, 8 באוגוסט 2011 יונתן אלון מונה לעוזרו של מאיר טפירו, באתר Ashdod4u, ‏3 ביולי 2016 גלעד כהן, עוזר מאמן חדש לקטש בהפועל ירושלים, באתר ירושלים נט, ‏19 ביוני 2018 תום נחום, ‏רשמי: אדומאיטיס סיים את דרכו בהפועל ירושלים, באתר ONE‏, 9 באפריל 2021
קאדילק אבוק

קאדילק אבוק (באנגלית: Cadillac Evoq) היא מכונית קונספט בתצורת מכונית ספורט קופה, של מותג מכוניות היוקרה קאדילק בבעלות ג'נרל מוטורס האמריקאית. הדגם הוצג לראשונה בשנת 1999 בתצוגת המכוניות הבינלאומית של צפון אמריקה (אנ') בדטרויט. דגם ה-"קאדילק אבוק" נבנה באמצעות "Metalcrafters of California" (שנת 1998). 2 דלתות, 2 מושבים. תכונות עיצוב רבות של ה"קאדילק אבוק" שולבו בדגם מכונית הספורט קאדילק XLR שיוצרה בין השנים 2009–2003. הרכב היה פרויקט שהוקם תחת המנהל הכללי של קאדילק, ג'ון סמית'. את הדגם עיצב "Kip Wasenko". דגם הקונספט קידם את היצרן "קאדילק" לדגמיים עתידיים כמו "קאדילק CTS" (אנ'), "קאדילק SRX" (אנ'), קאדילק XLR, אשר הושפעו מאוד מעיצוב ה-"קאדילק אבוק". בדגם "קאדילק אבוק" הורכב מנוע 8V צילינדרים, 4.2 ליטר מתוצרת "ג'נרל מוטורס" מסדרה "Northstar engine series" (אנ') בעל הנעת גלגלים אחורית, מנוע קדמי-אורכי. תאוצה בין 0–97 קמ"ש היא 5.5 שניות. האלמנטים העיצוביים של דגמי קדילאק בעתיד ניכרים במאפיינים הבולטים של ה"אבוק". בין אלה: פנסי תאורה אחוריים בפורמט אנכי, צורת טריז בולטת בחזית מתחדדת בחדות, וגריל הקאדילק במבנה "הארגז הטיפוסי". סמל המותג המתוקן המופיע לראשונה כאן משקף גם את קו העיצוב החדש. לדגם מראה מינימליסטי במכוון על פי המוטו "פחות זה יותר". זה כולל חיסול מוחלט של ידיות הדלתות, המתאפשרות על ידי מערכת כניסה ללא מפתח. בין הדגשים הטכניים נמצא חלק עליון קשיח (גג) בן שלושה חלקים הנמשך לחלוטין בלחיצת כפתור. קאדילק לה מאן (1953) קאדילק נארט (1970) קאדילק Imaj 2000) קאדילק סיאן (2002) קאדילק שש-עשרה (2003) קאדילק אסקאלה (2016) מדיה וקבצים בנושא קאדילק אבוק בוויקישיתוף קאדילק אבוק, סרטון באתר יוטיוב קאדילק אבוק קונספט - מנוע supercars.net/blog/1999-cadillac-evoq-concept "קאדילק אבוק" ultimatecarpage.com/car/1162/Cadillac-Evoq "קאדילק אבוק" caranddriver.com/news קאדילק אבוק, שנת 2002 - נהיגה ראשונה motortrend.com/news/cadillac-evoq1 "קאדילק אבוק" auto123.com/en/news/cadillac-evoq מעצב הרכב Kip Wasenko linkedin.com/in/kip-wasenko "קאדילק אבוק קונספט" conceptcarz.com/vehicle/z155/cadillac-evoq-concept "קאדילק אבוק" media.gm.com/media/intl/en/cadillac/vehicles/previous-models/evoq/2009
דווין בוקר (1991)

דווין בוקר (באנגלית: Devin Booker; נולד ב-28 בפברואר 1991) הוא כדורסלן אמריקאי, המשחק בעמדת הפאוור פורוורד והסנטר בבאיירן מינכן. אחיו של בוקר, טרבור, שיחק גם הוא כדורסל בליגת ה-NBA. בן דודו של בוקר, ג'ורדן היל, גם הוא שחקן NBA לשעבר. בוקר החל את דרכו כשלמד ושיחק כדורסל בתיכון יוניון קאונטי ביוניון, קרוליינה הדרומית. לאחר סיום התיכון שיחק כדורסל מכללות באוניברסיטת קלמסון, בין השנים 2009–2013. בוקר החל את הקריירה המקצועית שלו בצרפת, כשחתם בשנת 2013 במועדון הכדורסל נאנסי מהליגה הצרפתית. מאוחר יותר באותה עונה, עבר בוקר לJL בורק. בתום העונה נבחר לשחקן המצטיין של סדרת הגמר של הליגה הצרפתית השנייה. בשנת 2015 חתם באלאן שאלון, שם במקביל לליגה הצרפתית, הוא גם שיחק בליגת האלופות. הוא סיים את העונה עם שאלון במקום השלישי בליגת האלופות וכשחקן המצטיין של העונה בליגה הצרפתית. בשנת 2016 שיחק בניו יורק ניקס במסגרת ליגת הקיץ של ה-NBA. ב-17 ביולי 2016 הוא חתם בבאיירן מינכן מהליגה הגרמנית. ב-12 ביולי 2017 האריך את חוזהו בנוספת. באותה עונה הוא העמיד ממוצעים של 12.4 נקודות ו-5 ריבאונדים למשחק, מה שגרם לו להאריך את חוזהו לעונה נוספת. ב-16 ביולי 2019 חתם לעונה בחימקי מהליגה הרוסית. ב-5 ביולי 2020 האריך את חוזהו בעונה עם אופציה לעונה נוספת. ב-16 ביוני 2021 חתם לשנתיים בפנרבחצ'ה מליגת העל הטורקית. ב-26 ביולי 2023 חתם לשנתיים בבאיירן מינכן. מדיה וקבצים בנושא דווין בוקר בוויקישיתוף דווין בוקר, ברשת החברתית אקס (טוויטר) פרופיל, באתר Sports-Reference פרופיל, באתר eurobasket
המרכז הלאומי לאנרגיית השמש על שם דוד בן-גוריון

המרכז הלאומי לאנרגיית השמש על שם דוד בן-גוריון הוא המכון הלאומי לחקר אנרגיה חלופית בישראל. הוא הוקם בשנת 1987 על ידי משרד התשתיות הלאומיות, במטרה לחקור טכנולוגיות אנרגיה חלופיות ונקיות מבטיחות, במיוחד כאלה הקשורות לאנרגיה סולארית. מאז יולי 1991, המרכז מופעל על ידי המכון לחקר המדבר ע"ש יעקב בלאושטיין באוניברסיטת בן-גוריון בנגב לחקר המדבר. המנהל של המרכז הוא דוד פיימן. בשנת 2007 הוכרז כי המרכז משתף פעולה עם זניט סולאר (אנ'), ליצירת מערכת ביתית של תאים סולאריים המבוססת על מחקר טכנולוגי שנערך על ידי דוד פיימן. ניצול אנרגיית השמש בישראל מדע וטכנולוגיה בישראל אורי בינדר, לעולם בעקבות השמש: החזון של דוד פיימן, באתר nrg‏, 4 בדצמבר 2011 Sde Boker makes solar energy viable, Ofri Ilani, Haaretz, August 8, 2007.
2B9 Vasilek

2B9 Vasilek (קורנפלור) היא מרגמה בקוטר 82 מ"מ אוטומטית. פותחה בברית המועצות ב-1967, החלה לפעול בהצבא הסובייטי ב-1970. התבססה על המרגמה האוטומטית F-82. שלא כמו מרגמות קונבנציונליות, ה-2B9 יכולה לירות במצבים בודד ואוטומטי באמצעות מחסנית בת ארבעה פגזים. ניתן לטעון פגזים מהלוע או מחלקה האחורי של המרגמה. בגלל כרכרת הגלגלים, ה-2B9 דומה יותר לתותח קל ממרגמה קונבנציונלית. ה-2B9 הייתה בשימוש באפגניסטן על ידי היחידות הסובייטיות ונמצאת כיום בשימוש יחידות חי"ר רוסיות. במהלך הלחימה באפגניסטן, יחידות סובייטיות מצאו את ה-2B9 כנשק רב-שימושי. פגזי נפיצות גבוהים פגזים חודרי שריון עשן חימוש מתלקח קליע חודר השריון, שמשקלו 3.1 ק"ג, יש לו ראש קרב 75 גרם שיכול לחדור 100 מ"מ שריון. עם פיצוץ המעטה החיצוני מייצרת הפצצה 400 עד 600 רסיסים. ניתן לגרור את ה-2B9 אך המרגמה נישאת בדרך כלל על משאית GAZ-66 שהותאמה לשם כך. בשנת 1988, ה-2B9 פעלה כנשק מונע על ידי הרכבת המרגמה בחלק האחורי של נושא שריון של MT-LB. במהלך מלחמת האזרחים בסוריה, 2B9M Vasilek שימשה את הכוחות המזוינים הסוריים, יחידות ההגנה של העם הכורדי והקבוצה האיסלאמיסטית אנסאר אלשאם. האחרון השתמש במרגמה אוטומטית 2B9M ליד הר חלמה, מחוז קסאב. 2B9 Vasilek - דגם בסיסי 2B9M Vasilek - גרסה מודרנית שהוצגה ב-1982, ואומצה ב-1983. DE-82 - גרסה הונגרית משודרגת שפותחה ב-1987. W99 - Type W99 וVasilek שיוצרה ברפובליקה העממית של סין על ידי נורינקו. ארמניה סין קוראטיה גאורגיה הונגריה עיראק, על MT-LB. קזחסטן כווית לוב רוסיה מלחמת האזרחים בסוריה: כוחות אסד והמורדים. אוקראינה המלחמה בדונבאס:כוחות הממשל והמורדים ברית המועצות מדיה וקבצים בנושא 2B9 Vasilek בוויקישיתוף [1](הקישור אינו פעיל, 12.4.2021) Campbell, David (30 נוב' 2017). Soviet Paratrooper vs Mujahideen Fighter: Afghanistan 1979–89. Combat 29. Osprey Publishing. p. 19. ISBN 9781472817648. {{cite book}}: (עזרה) "fmso.leavenworth.army.mil". אורכב מ-המקור ב-5 בנובמבר 2011. נבדק ב-27 בנובמבר 2010. {{cite web}}: (עזרה) Leland Ness (ed.), Jane's Infantry Weapons 2007–2008, pp. 556–557, Surrey: Jane's Information Group, 2007 Lovass, Ernő; Jenzen-Jones, N.R. (3 בספטמבר 2018). "Soviet 2B9M Vasilek self-loading mortar". armamentresearch.com. אורכב מ-המקור ב-7 באוקטובר 2018. נבדק ב-21 ביולי 2019. {{cite web}}: (עזרה) "sill-www.army.mil" (PDF). אורכב מ-המקור (PDF) ב-17 ביוני 2011. נבדק ב-26 בנובמבר 2010. {{cite web}}: (עזרה) Jenzen-Jones, N.R.; Lyamin, Yuri (18 ביוני 2014). "2B9M Vasilek automatic mortar in service with Ansar al-Sham in Syria". armamentresearch.com. אורכב מ-המקור ב-16 בינואר 2015. נבדק ב-15 בנובמבר 2014. {{cite web}}: (עזרה) Blasko, Dennis J. (2013). The Chinese Army Today: Tradition and Transformation for the 21st Century. Routledge. p. 140. ISBN 9781136519970. How the "Cornflower" fires 13/11/14. Novorossia TV. 13 November 2014. Retrieved 14 November 2014. "Vídeo of DPR militia using 2B9 Vasilek". אורכב מ-המקור ב-7 במרץ 2016. נבדק ב-29 בספטמבר 2014. {{cite web}}: (עזרה)
ברון גריניץ'

ברון גריניץ' הוא תואר שנוצר פעמיים בהיסטוריה של הממלכה המאוחדת. התואר נוצר לראשונה בשנת 1767 עבור ליידי קרולין טאונשנד שקיבלה את התואר ברונית גריניץ'. הפעם השנייה בה נוצר התואר הייתה ב־1947 עבור לוטננט הנסיך פיליפ, דוכס אדינבורו בבוקר החתונה שלו עם הנסיכה אליזבת (לימים המלכה אליזבת השנייה) שקיבל אותו יחד עם התארים דוכס אדינבורו ורוזן מריונת'. אחרי מותו ירש את התואר בנו, צ'ארלס, נסיך ויילס; עם המלכתו של הנסיך כמלך צ'ארלס השלישי התואר התמזג עם הכתר. קרוליין טאונשנד, ברונית גריניץ' הראשונה (1717–1794) הנסיך פיליפ, דוכס אדינבורו (1921–2021) צ'ארלס, נסיך ויילס (נולד ב-1948) דוכס ארגייל
סנטה קרוז ווריורס

סנטה קרוז ווריורס (באנגלית: Santa Cruz Warriors) היא קבוצת כדורסל אמריקאית מסנטה קרוז, קליפורניה, המשחקת בליגת הפיתוח של ה-NBA. הקבוצה הוקמה ב-1995 כדקוטה וויזארדס (באנגלית: Dakota Wizards), ובשנת 2012 שינתה את שמה לסנטה קרוז ווריורס. הקבוצה מסונפת לקבוצת ה-NBA גולדן סטייט ווריורס והם משחקים את משחקי הבית שלהם בקייזר פרמננטה ארנה. הקבוצה זכתה בשתי אליפויות ליגת הפיתוח: ב-2007 וב-2015. הוויזארדס החלו לשחק בשנת 1995 בביסמרק, דקוטה הצפונית באיגוד הכדורסל הבינלאומי (IBA), ובשנת 2001 הם זכו באליפות ה-IBA בשנת הפעולה האחרונה של הליגה. בעקבות עונת 2000/01, ה-IBA התמזגה עם מספר קבוצות מאיגוד הכדורסל היבשתי (CBA), ובשנה הראשונה שלה ב-CBA החדשה זכו הוויזארדס באליפות כשהביסו את רוקפורד לייטנינג. לאחר שהגיעו לחצי הגמר בעונת 2002/03, הוויזארדס שוב זכו באליפות בשנת 2004 בניצחון על איידהו סטמפדה. לפני עונת 2006/07 הוויזארדס הצטרפו לליגת הפיתוח של ה-NBA. הוויזארדס זכו באליפות הראשונה שלהם בעונתם הראשונה בליגה. במשחק הגמר גברו הוויזארדס בהארכה 129–121 על קולורדו 14' בדכות הפורוורד דאריוס רייס. רייס קלע 52 נקודות וקלע 11 שלשות, כולל אחת שנותרה 4.5 שניות לסוף הזמן החוקי ושלחה את המשחק להארכה. הנקודות והשלשות של רייס היוו שיא ליגת הפיתוח למשחק גמר. ב-28 ביוני 2011 רכשה קבוצת ה-NBA גולדן סטייט ווריורס את הזכויות על הקבוצה, והצטרפה ללוס אנג'לס לייקרס, סן אנטוניו ספרס ואוקלהומה סיטי ת'אנדר, להן כבר היו קבוצות בליגת הפיתוח (סאות' ביי לייקרס, אוסטין ספרס ואוקלהומה סיטי בלו). בעונת 2011/12 שינו הוויזארדס את צבעי מדי הבית שלהם לצהוב וכחול כמו קבוצת האם מה-NBA, ובעונה שלאחר מכן עברה לסנטה קרוז, קליפורניה, ושינתה את שמה לסנטה קרוז ווריורס. בעונתה הראשונה כווריורס, עלתה סנטה קרוז לגמר ליגת הפיתוח אבל הפסידה לריו גראנדה ואלי וייפרס 2–0 בסדרת הגמר. גם בשנה שלאחר מכן עלו הווריורס לגמר ה-D League, ושוב הפסידה 2–0, הפעם לפורט ויין מאד אנטס, בעונה בה שיחקו ביחד סת' קרי ומיצ'ל תומפסון, אחיהם של סטף קרי וקליי תומפסון מהגולדן סטייט ווריורס. בעונת 2014/15 שוב עלו הווריורס לגמר, והפעם ניצחו את המאד אנטס 2–0. מדיה וקבצים בנושא סנטה קרוז ווריורס בוויקישיתוף אתר האינטרנט הרשמי של סנטה קרוז ווריורס (באנגלית) סנטה קרוז ווריורס, ברשת החברתית פייסבוק סנטה קרוז ווריורס, ברשת החברתית אקס (טוויטר) סנטה קרוז ווריורס, ברשת החברתית אינסטגרם
יחסי גרמניה – הרפובליקה המרכז-אפריקאית

יחסי גרמניה–הרפובליקה המרכז-אפריקאית הם היחסים בין הרפובליקה הפדרלית של גרמניה לבין הרפובליקה המרכז-אפריקאית. היחסים בין גרמניה לרפובליקה המרכז אפריקאית הם טובים אך חלשים. גרמניה סגרה את שגרירותה בבירה בנגי בשנת 1997 ומאז שגרירות גרמניה בקמרון אחראית על המדינה. שגרירות הרפובליקה המרכז-אפריקאית בבון (בירת גרמניה המערבית) פשטה את הרגל ב-1980. גרמניה, אף על פי שאינה מעמידה כוחות למשימת השלום של האו"ם MINUSCA לשלום או לתוכניות אימונים של האיחוד האירופי לכוחות המזוינים של הרפובליקה המרכז אפריקאית, מעניקה סיוע משמעותי להקלת המשבר ההומניטרי. בתקופה 2017–2019 העמיד משרד החוץ הפדרלי 75 מיליון אירו לסיוע הומניטרי, מה שהפך את גרמניה לתורמת הדו-צדדית השנייה בגודלה. גרמניה עוסקת בתחום ההתייצבות ומשנת 2006 שילמה 138 מיליון אירו לקרן האו"ם לבניית השלום המשמשת גם למימון פרויקטים ברפובליקה המרכז אפריקאית, למשל, לקידום פיוס ודיאלוג פוליטי. מאז הושק שיתוף הפעולה בפיתוח מחדש בשנת 2014, גרמניה העמידה לרשותם כ-145 מיליון אירו, לרבות לצעדים שאורגנו על ידי תוכנית המזון העולמית ולמאמצים לבנות מחדש את מערכת הבריאות הלאומית. גרמנית נלמדת כשפה זרה שנייה בחלק מבתי הספר התיכוניים במדינה. ברפובליקה המרכז אפריקאית אין מוסדות תרבות או חינוך גרמניים. גרמניה מיוצגת ברפובליקה המרכז-אפריקאית באמצעות שגרירותה ביאונדה, קמרון. הרפובליקה המרכז-אפריקאית מיוצגת בגרמניה באמצעות שגרירותה בפריז, צרפת. מדיה וקבצים בנושא יחסי גרמניה – הרפובליקה המרכז-אפריקאית בוויקישיתוף יחסי גרמניה–הרפובליקה המרכז-אפריקאית, באתר משרד החוץ הפדרלי שגרירות קמ"א פשטה את הרגל, מעריב, 3 בפברואר 1980 יחסי גרמניה–הרפובליקה המרכז-אפריקאית, באתר משרד החוץ הפדרלי
זיו בן צבי

זיו בן צבי (נולד ב-28 במאי 1992) הוא כדורסלן ישראלי, המשחק בעמדת הרכז בקבוצת האחרונה מכבי חיפה. בן צבי נולד בקיבוץ בית אלפא. הוא החל את דרכו בכדורסל בקבוצת הבת של הפועל גלבוע גליל, הפועל גלבוע מעיינות, כששיחק בקבוצות הילדים והנוער. בנוסף בן צבי שיחק עונה בנוער של הפועל מרנין-קריית טבעון. בשנת 2010, עלה בן צבי לבוגרים של גלבוע גליל, אך לאחר ששותף בארבעה משחקים בלבד הוא עזב את הקבוצה. בשנת 2011, בן צבי עבר לליגה הלאומית כשחתם בהפועל יקנעם/מגידו. עונה לאחר מכן הלך לליגה הארצית כשחתם בהפועל מגדל העמק ועלה איתה לליגה הלאומית. עונת 2013/2014 הייתה עונה הפריצה של בן צבי, כשהעמיד ממוצעים של 10.8 נקודות ו-8.1 אסיסטים. בשנת 2015, חתם בן צבי בהפועל עפולה. בפברואר, במהלך ניצחון קבוצתו על הפועל בני כפר סבא, קלע בן צבי 25 נקודות ב-71 אחוזים מהשדה, יחד עם 5 חטיפות. בעפולה הוא העמיד ממוצעים של 10.8 נקודות, 5.6 אסיסטים, 3.0 ריבאונדים ו-2.5 חטיפות. ב-1 ביולי 2016, חזר בן צבי לגלבוע גליל ולליגת העל. ב-29 משחקים בהם שותף, הוא העמיד ממוצעים של 3.4 נקודות, 2.4 אסיסטים ו-1.6 ריבאונדים ב-14.2 דקות. ב-8 באוגוסט 2017, חתם בן צבי בעירוני נהריה. ב-29 משחקים בנהריה, העמיד בן צבי ממוצעים של 3.2 נקודות, 2.2 אסיסטים ו-1.5 ריבאונדים ב-11.0 דקות. ב-8 באוגוסט 2018, חזר בן צבי לליגה הלאומית וחתם במכבי קריית מוצקין. במוצקין שיחק בן צבי ב-32 משחקים והעמיד ממוצעים של 11.5 נקודות, 6.6 אסיסטים ו-3.8 ריבאונדים והוביל את הקבוצה עד לחצי גמר הפלייאוף. ב-21 ביולי 2019, חזר בן צבי לליגת העל וחתם לעונה בהפועל אילת. באילת שותף בן צבי ב-27 משחקים והעמיד ממוצעים של 5.0 נקודות, 4.6 אסיסטים ו-1.7 ריבאונדים ב-18.7 דקות. ב-17 באוגוסט 2020, חתם בן צבי לשנתיים בהפועל חיפה. לאחר פתיחת העונה הוא שוחרר מחיפה וב-3 בינואר 2021 חזר לעירוני נהריה. בעונת 2021/22 שיחק בהפועל עפולה מהליגה הלאומית במדייה העמיד 6 נק' ו-2.7 אסיסטים ב-22 משחקים. בעונת 2022/23 שיחק בהפועל מגדל העמק/יזרעאל מהליגה הארצית. ב-27 בינואר 2024 חתם בקבוצת מכבי חיפה עד לסיום העונה . פרופיל, באתר eurobasket חוזר הביתה: זיו בן צבי חתם בגלבוע/גליל, באתר מנהלת ליגת העל בכדורסל, ‏1 ביולי 2016 אור שקדי‏, עירוני נהריה: זיו בן צבי ויריב עמירם חתמו לעונה, באתר וואלה, 8 באוגוסט 2017 קרית מוצקין: זיו בן צבי מצטרף, באתר סלאומית, ‏8 באוגוסט 2018 כפיר חודרה, ‏זיו בן צבי חתם בהפועל אילת עד תום העונה, באתר ONE‏, 21 ביולי 2019 רועי כהן, ‏בן צבי חתם בהפועל חיפה, תום מעיין בב"ש, באתר ערוץ הספורט, 17 באוגוסט 2020 זיו בן צבי חוזר לעירוני נהריה, באתר מנהלת ליגת העל בכדורסל, ‏3 בינואר 2021
פולקסווגן אטלס

פולקסווגן אטלס (באנגלית: Volkswagen Atlas) היא מכונית במרכב קרוסאובר בעלת שבעה מקומות, שמיוצרת על ידי פולקסווגן משנת 2018. היא הוצגה בשנת 2017 והגיעה לישראל יחד עם גרסת הקרוס ספורט בשנת 2021. בשנת 2013 הציגה פולקסווגן את דגם הקונספט המקדים בשם פולקסווגן קרוס-בלו קונספט. בסין מיוצרת משנת 2017 "מכונית אחות" פולקסווגן טרמונט מתוצרת יצרנית הרכב הסינית "SAIC Volkswagen Automotive Co., Ltd" (אנ') מיזם משותף של קבוצת פולקסווגן והחברה הממשלתית סאיק מוטור. האטלס כוללת שתי אפשרויות למנועים. הראשון מנוע טורבו בנזין I4 צילנדרים בנפח 2.0 ליטרים המספק כ-235 כוחות סוס ב-4,500 סיבובים לדקה. השני מנוע טורבו בנזין V6 צילנדרים בנפח 3.6 ליטרים המספק כ-276 כוחות סוס ס-6,200 סיבובים לדקה. שני המנועים כוללים תיבת הילוכים אוטומטית בעלת שמונה הילוכים. האטלס קרוס ספורט היא גרסה במרכב קופה בעלת חמישה מקומות שהוצגה בשנת 2019 והגיעה לישראל יחד עם הגרסה הבסיסית. בשנת 2018 הציגה פולקסווגן דגם קונספט מקדים. היא כוללת את אותם האפשרויות למנועים כמו הגרסה הבסיסית. היא כוללת גם חבילת R ליין המציעה עיצוב ספורטיבי יותר וחישוקי בקוטר 21 אינצים. בשנת 2020 עברה האטלס מתיחת פנים שכללה עיצוב חדש ושדרוג האבזור. בתחום ההנעה הדגם ממשיך עם שני המנועים הרגילים. הדגם הבסיסי דגם האטלס קרוס ספורט מתיחת פנים 2020 מדיה וקבצים בנושא פולקסווגן אטלס בוויקישיתוף אתר האינטרנט הרשמי של פולקסווגן אטלס (באנגלית) אתר האינטרנט הרשמי של פולקסווגן אטלס קרוס ספורט (באנגלית) פולקסווגן אטלס: הקרוסאובר 7 מושבים החדש והענק של פולקסווגן, באתר קארטיוב, ‏28 באוקטובר 2016 ביבוא מקביל: 2021 פולקסווגן אטלס ואטלס קרוס בישראל - מחיר החל מ-338,400 שקל, באתר קארטיוב, ‏10 בינואר 2021 הצצה ראשונה: פולקסווגן קרוס-בלו קונספט, באתר קארטיוב, ‏14 בינואר 2013 רכב שטח של פולקסווגן טרמונט לסין דומה לרכב שטח של אטלס driversmagazine.com/volkswagen-teramont-suv-for-china-is-similar-to-atlas-suv דגם רכב שטח חדש למזרח התיכון: פולקסווגן משיקה את Teramont החדשה (גרמנית) 5 בספטמבר 2018 פולקסווגן אטלס מפרט טכני, באתר אוטו 2020 פולקסווגן אטלס קרוס ספורט נחשף, באתר קארטיוב, ‏12 באוקטובר 2019 פולקסווגן מציגה: אטלס קרוס ספורט קונספט, באתר קארטיוב, ‏28 במרץ 2018 פולקסווגן מעניקה לאטלס 2020 מתיחת פנים, באתר קארטיוב, ‏7 בפברואר 2020